Magne Thormodsæter

Magne Thormodsæter (født 1973 i Bergen) er en prisvinnende norsk jazzmusiker (kontrabass) og komponist kjent fra en rekke plateutgivelser og samarbeid med musikere som Terje Rypdal, Ståle Storløkken, Paolo Vinaccia, Karin Krog & John Surman med Bergen Big Band.
Bassist Magne Thormodsæter (født 1973) ble uteksaminert fra jazzlinja ved Trøndelag musikkonservatorium i 1998, og har siden arbeidet og vært bosatt i Bergen. Han har gjennom flere år dirigert, komponert og arrangert for storband og mindre besetninger, og mottok Vossajazzprisen i 2004 for sitt arbeid med sitt eget band Bungalow. Han har også medvirket på flere Spellemannsprisnominerte utgivelser. Han mottok også Spellemannprisen i 2007 for folkemusikkplaten ”Taus” med Sigrid Moldestad
I de senere år har han medvirket på omtrent 50 innspillinger. Samarbeidspartnere har den siste tiden vært blant andre Knut Kristiansen, Hector Bingert, Per Jørgensen, Guillam Simcock (UK), Shannon Mowday (SA), Kjersti Stube, Jim Beard (US), John Surman (UK), Karin Krog og Dag Arnesen. Foruten Bungalow er han fast medlem av Erik Halvorsen trio, Svein Olav Herstad trio, Frøydis Grorud kvartett og Eivind Austad trio.
Thormodsæter er musikalsk leder for Bergen Big Band der han har samarbeidet med bl a Paquito DeRivera, Alexander Fernandès, Diana Krall, John Surman, Karin Krog, Erlend Skomsvoll, Andy Sheppard, Gianluigi Trovesi, The Core, Ab und Zu og Mathias Rüegg (fra Vienna art Orch.), Jon Balke m.fl. Bergen Big Band har gitt ut flere plater, bl.a Terje Rypdals "Crime Scene" (ECM)  og ble nominert til Spellemannprisen 2005 i kategorien jazz med platen ”Seagull”. Han har vært aktiv med Terje Rypdal, Palle Mikkelborg og Paolo Vinaccia siden albumet “Crime Scene” ble gitt ut i 2010 med konsertfremførelser på bl.a Nattjazz, Kongsbergjazz, Balejazz, Copenhagen jazzfestival, Skopje jazzfest i Makedonia, Oslo jazzfestival, Moers jazzfestival i Tyskland og Saalfelden jazzfestival i Østerrike. Videre har Bergen Big Band utgitt "Another sky" m/John Surman og "The Kuria-suite" m/Knut Kristiansen og Lars Storch. Han har også samarbeidet tett med John Surman etter plateinnspillingen ”Seagull”. Dette inkluderer mange konserter, bl.a i Bergen, Oslo, Bologna, Parma og Vossajazz samt bestillingsverket på Vossajazz 2010.
Magne Thormodsæter har på disse festivalene også samarbeidet med artister som Lena Skjærdal, Petter Wettre, Franko Piccino, Voci Nobili, Kristin Heien Børnes, Wayne Brasel, Marwin Charles, Maria Solheim, Wenche Gausdal, Sigvart Dagsland, Kari Bremnes m.fl.  I fra 2010 til 2011 var Thormodsæter med i ensemblet til Randi Tytingvåg og spilte konserter på Bb-flat, Berlin, flere direktesendte konserter på Radio Bremen, Radio Kassel fra Kassel Spring jazz festival, samt mange konserter i Lüdinghausen, München, Frankfurt og  Dresden.
Den utøvende virksomheten inkluderer også ny-musikk prosjekter med Bergen Filharmoniske orkester (med verker av komponister som Nordheim og Zappa), samt teateroppsetninger på Dns (Spelemann på taket, Cabaret, Askepott, Maskespill, På’an igjen, Les Misèrables) Trøndelag teater (West side story, Bør Børson) og Chat Noir (varietè 2002), og TV-produksjoner som Larsen Spesial og Absolutt Norsk. Magne Thormodsæter underviser også ved Universitetet I Bergen, institutt for musikk –Griegakademiet. I  2012 fikk han tildelt førsteamanuensiskompetanse.


== Utmerkelser ==
Vossajazzprisen 2004


== Diskografi ==
Med Bergen Big Band2003: Adventures In European New Jazz And Improvised Music (Europe Jazz Oddysey), med Mathias Rüegg "Art & Fun" (samleplate med forskjellige artister)
2005: Seagull (Grappa), feat. Karin Krog dirigert av John Surman innspilt på Nattjazz Festivalen i Bergen 2004
2007: Meditations on Coltrane (Grappa), med The Core
2008: Som den gyldne sol frembryter (Grappa)
2010: Crime Scene (ECM), med Terje Rypdal innspilt på Nattjazz Festivalen i Bergen 2009
2014: Another Sky (Grappa), feat. John Surman
2015: The Kuria-suite, m/Knut KristiansenAndre samarbeidsprosjekter2000: ‎City Dust (Curling Legs), med Helén Eriksen
2002: "American Song med Tim Rose
2003: Adventures In European New Jazz And Improvised Music (Europe Jazz Odyssey), med forskjellige artister
2004: Grønn (Kirkelig Kulturverksted), med Qvales Ensemble
2005: "Our song is done" (musikkoperatørene) med Voci Nobili
2005: Join Me In The Park (EMI Music, Norway), med Nathalie Nordnes
2005: Inventio (Jazzaway), med Svein Olav Herstad Trio including Håkon Mjåset Johansen
2006: "The crooner" (Acoustic Records) med Oddbjørn Hanto
2008: The Good Or Better Side Of Things (Kirkelig Kulturverksted), med «Garness»
2008: "Sushi" (Your favourite music) med Bungalow
2009: "Twist of the truth" (EMI) med Lene Marlin.
2009: "Blues for Elle" (Dravle Records) med Knut Kristiansen, Hector Bingert og Stein Inge Brækhus
2010: "The sunny side" (Your favourite music) med Heine Totland
2012: Jeg Har Vel Ingen Kjærere (Plush Badger Music), med Anne Gravir Klykken
2012: "Melting Sound" (Jazzland) med Frøydis Grorud, Torstein Lofthus, Torjus Vierli, Bugge Wesseltoft
2013: Stille som snø, Frøydis Grorud
2014: Moving, Eivind Austad trio